cyanic-selkie/wikianc huggingface dataset:
Hulk Hogan
World Wrestling Entertainment
Vuoden 2003 alussa Hogan palasi pieneltä tauoltaan alkaen vihoitella Vince McMahonin kanssa. Hogan haastoi McMahonin otteluun No Way Out PPV -tapahtumaan. McMahon kuitenkin määräsi niin ikään tauolta palanneen The Rockin ottelemaan Hogania vastaan No Way Outissa. The Rock oli nyt heel ja voitti No Way Outissa Vince McMahonin salajuonella. Kyseisen ottelun lopussa, kun Hogan iski The Rockia Leg Drop -lopetusliikkeellään ja ryhtyi selättämään tätä, valot pimenivät yhtäkkiä. Kun valot tulivat takaisin, makasi tuomari tajuttomana kehässä ja tämän vieressä oli terästuoli. Vince McMahon käveli rampille näytellen hämmästynyttä, ja Hogan syytti eleillään McMahonia tapahtuneesta. Silloin "tajuttomana" ollut tuomari (joka oli oikeastaan Ohio Valleyssa koulutettavana ollut painija Sylvan Grenier) siirsi tuolin The Rockille, joka oli vironnut. Rock löi Hogania tuolilla päähän ja sai tämän vuotamaan verta. The Rock voitti ottelun iskettyään Hogania vielä Rock Bottom -lopetusliikkeellään. Rock, McMahon ja Grenier tuulettivat kolmistaan kehässä, ja kun The Rock ja Grenier poistuivat, päätti McMahon vielä morkata Hogania: hän heitti pukunsa pois, ja sen alta paljastui punainen Hulkamania-paita, jota oli kuitenkin hieman tärvelty. Etupuolen "Watc'ha gonna do?" -sloganin päälle oli kirjoitettu "nothing" ja selkäpuolen "brother"-sanan päälle "sucks". Vince poseerasi Hoganin tapaan repien sitten paitansa niin ikään Hoganin tyyliin. Vince heitti paidan riekaleet Hogania päin ja sylkäisi vielä ennen lähtöään tämän päälle.
Osamaksu
Osamaksukauppa Suomen lainsäädännössä
Ostaja saa tyypillisesti kaupan kohteen haltuunsa heti osamaksusopimuksen päättämisen jälkeen maksettuaan osamaksuhinnasta ensimmäisen erän eli käsirahan.
Suomessa osamaksukaupasta säädetään kahdessa laissa. Laki osamaksukaupasta (osamaksukauppalaki) koskee elinkeinonharjoittajien välisiä tai kuluttajan asemassa olevien henkilöiden keskinäisiä osamaksukauppoja, kun taas kuluttajansuojalain 7. luvussa säädetään osamaksukaupoista, joissa myyjä on elinkeinonharjoittaja ja ostajana on kuluttaja. Osamaksukauppa on määritelty osamaksukauppalain 1 §:ssä ja kuluttajansuojalain 7. luvun 7 §:ssä sisällöltään samalla tavalla, mutta kuluttajansuojalaissa on enemmän pakottavia säännöksiä kuluttajan oikeuksien turvaksi.
Hulk Hogan
World Wrestling Entertainment
Vince ja Hogan lopulta kohtasivat WrestleMania XIX -tapahtumassa. Ottelussa oli panoksena Hoganin ura. Ottelu oli verinen, mutta kaikista haasteista huolimatta Hogan selätti McMahonin ja pelasti uransa. Seuraavassa SmackDownissa häviöstä katkera Vince kuitenkin hyllytti Hoganin.
New Japan Pro Wrestling
Hogan oli lähes heti puheissa New Japan Pro Wrestlingin kanssa, sillä hän halusi otella Masahiro Chonoa vastaan.
Hulk Hogan kohtasi Masahiro Chonon NJPW-promootiossa Japanissa marraskuussa 2003. Ottelu oli erikoinen, sillä se oli Hoganin ensimmäinen ottelu Japanissa kymmeneen vuoteen ja Hoganilla oli hänen pitkäaikainen managerinsa sekä ystävänsä Jimmy Hart kehänlaidalla. Hogan voitti ottelun ja palasi onnistuneesti Japaniin. Ottelun jälkeen TNA:n Jeff Jarrett hyökkäsi Hoganin kimppuun, koska Hogan kertoi haluavansa voittaa NWA World Heavyweight -mestaruuden. Hoganin piti otella vuoden 2004 alussa Jarrettin kanssa NWA World Heavyweight -mestaruudesta, mutta Hoganin polvi sekä lonkka olivat jälleen hajalla ja suunnitelmat muuttuivat.
Hall of Fame
Vuoden 2004 ajan Hogan piti taukoa painimisesta leikatun polvensa ja lonkkaproteesinsa vuoksi. Hän auttoi tytärtään Brookea tämän laulajauran kanssa ja esiintyi SmackDownin 5-vuotislähetyksessä videon kautta kertoen lempihetkestään, jonka hän oli ohjelman aikana kokenut: kyseessä oli joukkuemestaruuden voittaminen Edgen kanssa. Vuoden 2005 alussa Hulk Hogan kuulutettiin WWE:n legendojen Hall of Fameen. Tähän Hogan liitettiin juhlallisessa seremonioissa iltaa ennen WrestleMania XXI -tapahtumaa.
Paluu
WrestleMania XXI:ssa Muhammad Hassan ja hänen managerinsa Khosrow Daivari hyökkäsivät Eugenen kimppuun, jolloin kappale "Real American" alkoi soida ja Hulk Hogan saapui pelastamaan Eugenen. Hogan löylytti "pahikset" ja poseerasi tuttuun tapaansa yleisölle monta minuuttia.
Eräässä RAW-jaksossa Shawn Michaels asettui polvilleen kameran eteen ja pyysi Hulk Hogania joukkuekaverikseen Backlashiin sekä Hassania että Daivaria vastaan. Seuraavassa RAW'ssa Hogan tuli ja pelasti Michaelsin sekä Hassanilta että Daivarilta. Backlashissa Hulk Hogan ja Shawn Michels kohtasivat Hassanin ja Daivarin joukkueottelussa, jonka he voittivat. Ottelu oli tunnelmallinen, vaikka siinä ei nähty Hoganin Leg Drop -liikettä, sillä Hoganin lonkka oli ollut huonona ja hän pelkäsi loukkaavansa itsensä. Hogan kuitenkin kertoi ottelevansa uusia otteluja, jos hänen lonkkansa vain kestäisi Backlashin ottelun.
Tämän jälkeen Hulk Hogan osallistui "mysteerisenä partnerina" John Cenan ja Shawn Michaelsin rinnalle kohtaamaan Chris Jerichon, Christianin ja Tyson Tomkon. Hulk Hogan vaihdettiin ottelun lopussa kehään, ja Hogan hoiteli miehet ja sai lopulta tehtyä legendaarisen Leg Dropinsa Tyson Tomkolle tuoden näin voiton joukkueelleensa. right|thumb|Hogan kehässä Brutus Beefcaken kanssa. Viikko ottelun jälkeen Yhdysvaltain itsenäisyyspäivänä Hulk Hogan tuli vieraaksi RAW'n "Talk Show" -osioon nimeltä Carlito's Cabana, jossa oli tarkoitus mainostaa Hoganin reality show’ta eli "Hurjat Hoganit" -sarjaa. Pian Carlito kuitenkin sanoi Hoganille haluavansa harrastaa seksiä tämän tyttären Brooke Hoganin kanssa. Hogan pöyristyi ja löi Carliton kanvesiin. Silloin Kurt Angle tuli pitämään seuraa ja sanoi haluavansa pistää "Brooken luovuttamaan", jolloin Hogan hyökkäsi myös tämän kimppuun Carliton hyökätessä samalla hänen kimppuunsa takaa päin. "HBK" Shawn Michaels tuli kuitenkin pelastamaan Hoganin.
Myöhemmin samana iltana nähtiin Tag Team -ottelu Shawn Michaelsin ja Hulk Hoganin sekä Carliton ja Kurt Anglen välillä. Hogan ja Michaels voittivat ottelun. Ottelun jälkeen Michaels kuitenkin kääntyi Hogania vastaan iskien Sweet Chin Music -potkunsa ja antamalla Hoganille haasteen SummerSlamiin-tapahtumaan.
"Ikoni" vastaan "Legenda"
Kaksi viikkoa myöhemmin Hulk Hogan hyväksyi Michaelsin haasteen, minkä jälkeen Michaels yritti kahden viikon ajan nolata häntä mm. imitoimalla hänen esiintymistään Larry King -keskusteluohjelmassa.
Tämän jälkeen RAW'hon Hoganille ja Michaelsille järjestettiin "face to face" -kohtaaminen, jossa molempien valvojana toimiva Jerry "The King" Lawler esitti heille kysymyksiä. Michaels kuitenkin keskeytti jokaisen Hoganille osoitetun kysymyksen, kunnes Hogan sai tarpeekseen ja sanoi Michaelsille suorat sanat, niin että miesten välille syntyi tappelu.
SummerSlamissa Hogan ja Michaels kohtasivat toisensa 21 minuuttia kestäneessä ottelussa. Sen aikana nähtiin mm. Hogan lyömässä Michaelsia vatsaan, Michaels nolaamassa Hogania, Hogan iskemässä Michaelsia Body Slam -liikkeensä avulla selostuspöytään ja Michaelsin vuodattamassa Hoganin verta. Ottelun lopussa Hulk Hogan käytti kuitenkin tuttuun tapaansa Hulk-Up -liikettään, iski sitten Big Boot -liikkeensä ja pudotti legendaarisen Leg Dropin Michaelsin kaulaan. Hulk Hogan oli jälleen voittanut yhden ottelun. Ottelun jälkeen Hulk Hogan ja Shawn Michaels kättelivät.
Haaste Stone Cold Steve Austinille
3. lokakuuta 2005 Hogan oli erikoisvieraana WWE RAW Homecoming -tapahtumassa. Mean Gene Okerlund haastatteli Hogania kysyen tältä, mitä tämä aikoo tehdä seuraavaksi. Hogan puhui ensin hieman aiemmista suurista matseistaan (mm. Andre the Giantia vastaan käyttämästään Body Slam -liikkeestään ja ottelusta The Rockia vastaan) ja kysyi sitten hulkamaanikoilta, mitä nämä tekisivät, jos hän kohtaisi Stone Cold Steve Austinin ottelussa. Hoganin ja Austinin kohtaamista ei ilmeisesti kuitenkaan nähdä, sillä Austin ei kykene ottelemaan Hogania vastaan niskavaivan vuoksi.
Stone Cold Steve Austin vs Hulk Hogan on ottelu, josta fanit ovat puhuneet 1990-luvun loppupuolelta lähtien samaan tapaan kuin aikoinaan puhuttiin Hoganin ja Flairin kohtaamisesta, joka lopulta toteutuikin. Hogan on toistuvasti haastatteluissa ilmaissut halunsa työskennellä Austinin kanssa, mutta jokin on jatkuvasti ollut esteenä. Vuonna 2002, kun Hogan palasi World Wrestling Entertainmentiin, oli olemassa suunnitelmia Hogan vs Austin -kohtaamiselle. Ottelusta vihjailtiin, mutta Austin lähti WWE:stä saman vuoden keväällä ja palasi vasta vuoden 2003 helmikuussa. Tällöin Hogan oli jälleen kiinnostunut ottelemaan Austinia vastaan, mutta Austin lopetti uransa painijana ja siirtyi non-wrestler -rooliin. Hogan puolestaan jätti WWE:n samana kesänä taakseen.
Huhut Austinin ja Hoganin kohtaamisesta alkoivat jälleen vuonna 2005, kun Hogan ryhtyi tekemään satunnaisia esiintymisiä WWE :ssä. Austin itsekin väläytteli mahdollisuutta hänen ja Hoganin välisestä ottelusta sanoen, että hän voisi otella vielä yhden ottelun. Monet fanit innostuivat, kun Hogan haastoi Austinin WWE RAW Homecomingissa. Monet fanit olettivat Austinin ja Hoganin ottavan yhteen WrestleMania XXII -tapahtumassa, mutta ottelu ei toteutunut sopimusongelmien jälkeen. WWE:n kerrotaan tarjoneen Austinille ottelusta palkaksi todella suurta summaa, ilmeisesti reilusti yli 100 000 dollaria, mutta Austin ei vieläkään lämmennyt ajatukselle.
Legend vs. Legend Killer
Myöhemmin saman viikon loppupuolella alkoi kohu Hoganin mahdollisesta polvivammasta. Magneettikuvauksissa polvesta löydettiin vain lievä repeämä, joka ei vaatinut leikkausta. 9. elokuuta WWE.com uutisoi, että polvivamma ei estä Hoganin osallistumista SummerSlamiin.
SummerSlam-PPV:ssä Hogan voitti Randy Ortonin iskettyään tätä legendaarisella Leg Dropillaan.
Hogan lopettaa työskentelyn Vince McMahonin kanssa
Hulk Hogan ja Vince McMahon suunnittelivat pitkään Hoganin ja Big Show’n välistä ottelua WrestleMania XXIII PPV -tapahtumaan. Ottelun oli tarkoitus herättää nostalgiaa, sillä Wrestlemania XXIII:n aikoihin olisi kulunut 20 vuotta siitä, kun Hogan iski toista jättiläistä, Andre the Giantia, Body Slamilla. Suunnitelmat kuitenkin sotkeentuivat, sillä kun Hogan oli Bubba the Sponge -radioshow’ssa, eräs WWE:n työntekijä soitti hänelle ja luki hänelle listan vuonna 2007 Hall of Fameen liitettävistä painijoista. Työntekijä ei kuitenkaan tiennyt puhuvansa radioon, ja kaikki nimet vuosivat julkisuuteen. Tämän jälkeen Vince McMahon peruutti kaikki suunnitelmat Hoganin WrestleMania-otteluista, ja hänen kerrotaan vannoneen, ettei hän enää koskaan työskentele Hoganin kanssa. McMahon kuitenkin rauhoittui hieman kuultuaan, että Hogan oli humalassa esiintyessään Bubba the Spongessa.
Hulk Hogan esiintyi joulukuussa 2007 RAW'n 15-vuotisjuhlalähetyksessä. Hän pelasti Hornswogglen Great Khalin kynsistä ja mainosti American Gladiators -ohjelmaa, jonka juontajana hän toimi.
Poisto WWE Hall of Famesta
Hogan poistettiin heinäkuussa 2015 WWE Hall of Famesta rasististen viittauksien takia.
Memphis Wrestling
Hogan alkoi esiintyä Memphis Wrestlingin tiedotustilaisuuksissa ja erinäisissä haastatteluissa. Hän aikoi osallistua huhtikuussa käytävään Clash of the Legends -tapahtumaan. Kun Vince McMahon kuitenkin kuuli Lawlerin aikovan otella Hogania vastaan, hän kielsi Lawlerin ja monen muun WWE-tähden osallistumisen kyseiseen tapahtumaan. McMahon yritti jopa perua tapahtuman tarjoamalla Memphisin promoottorille isoa tukkua rahaa, mutta hän ei onnistunut. Lawlerin tilalle Hogania vastaan ilmoitettiin Paul Wight eli Big Show. Hogan ja Big Show kohtasivat toisensa Clash of the Legends -tapahtumassa, ja ottelua markkinoitiin sloganilla "ottelu jota WrestleMania ei pystynyt toteuttamaan".
Oma promootio: Hulk Hogan's Celebrity Championship Wrestling ja TNA
thumb|Hulk Hogan TNA:ssa vuonna 2010 Chris Benoitin ja hänen perheensä murhatragedian jälkeen Hulk Hogan on väläytellyt mediassa mahdollisuutta oman promootion perustamiselle. Hogan vihjasi, että hänellä on jokin ainutlaatuinen idea ja että hänellä olisi jo televisiosopimus valmiina. Hoganin ja Eric Bischoffin välinen ottelu on suunnitteilla, mutta Hogan tahtoisi esiintyä WrestleMania XXIV -tapahtumassa. Kun Vince McMahonin kuitenkin kuuli Hoganin omasta promootiosta, hän varmisti, ettei Hogan ole näillä näkymin esiintymässä WrestleManiassa.
Kun Hogan sai CCW:n aluilleen, hän antoi CCW:n mestaruuden entiselle WWE:n painijalle Rob Van Damille. 29.10.2009 Hogan solmi Total Nonstop Action Wrestlinging (TNA) kanssa sopimuksen, jonka mukaan hän jatkaa painimista TNA:ssa. Ennen TNA-debyyttiä Hogan aloitti "Hulkamania: Let The Battle Begin" -kiertueen, jossa paini hänen lisäkseen monta muuta entistä WWE:n tähteä, mm. Umaga, Lance Cade, Scotty 2 Hotty, Colin Delay, Balls Mahoney, Brian Kendrick, Paul London, RVD (Rob Van Dam) ja Ric Flair.
Saavutukset
Hulk Hoganin karismaattinen persoonallisuus auttoi häntä saavuttamaan kuuluisuutta jo ennen Hulkamanian tuloa. Rocky III -elokuva nosti Hogania pinnalle, ja hänestä puhuttiin paljon. Hoganin liityttyä takaisin World Wrestling Federationiin Vince McMahon tiesi, mistä vivuista nykiä, ja sai Hoganin voittamaan mestaruuden. Yhdessä McMahon ja Hogan keksivät showpainille aivan uusia ulottuvuuksia: sarjakuvamaisempia hahmoja ja oheistuotteita, kuten t-paitoja. Sisääntulomusiikitkin yleistyivät kaikkien painijoiden kohdalla, ja rahaa virtasi yhä enemmän. Heidän suurin keksintönsä oli kuitenkin WrestleMania, showpainin oma Super Bowl.
Hoganin suosio pieneni 1990-luvun alussa. Hoganin ja McMahonin kylmenneiden välien takia Hogan ei enää uusinut sopimustaan vuonna 1993 vaan lähti tekemään elokuvia. Hoganin liityttyä vuonna 1994 World Championship Wrestlingin riveihin hänen suosionsa oli yhä melko heikkoa, mikä johti vuonna 1995 siihen, että hän teki vain satunnaisi esiintymisiä World Championship Wrestlingin ohjelmistoissa. Uudet tuulet alkoivat kuitenkin puhaltaa, kun vuonna 1996 Hogan ja WCW:n silloinen headbooker Eric Bischoff keksivät tehdä Hoganista heelin ja saivat lopulta ajatuksen nWo:sta. nWo, jota Hogan alussa johti, oli menestys. WCW Nitro voitti WWF RAW'n pitkään katsojaluvuissa.
Hogania pidetään nykyään yleisesti miehenä, joka nosti WWF:n maailmankartalle ja joka on ollut tähtenä pidempään kuin kukaan muu showpainija koskaan.
Hulk Hoganin urasta on julkaistu DVD vuonna 2002 nimeltä "Hulk Still Rules". Vuonna 2006 julkaistiin kattava kolmen levyn kokoelmaboksi "Hulk Hogan – The Ultimate Anthology", jossa on Hoganin parhaat 22 ottelua kolmen vuosikymmenen ajalta Gene Okerlundin ja Jimmy Hartin esitteleminä. Joissakin maissa boksi sisältää yhden bonuslevyn, jossa on vielä kuusi ottelua lisää.
Kritiikki
Hogania on kritisoitu kovasti "pukuhuonepolitikoinnista". Huhut kertovat, että Hogan olisi mm. kiristänyt WWF-mestaruusottelun Yokozunaa vastaan vuonna 1993 uhkaamalla peruvansa esiintymisensä koko tapahtumassa. Hoganin kerrotaan tehneen paljon itsekkäitä tekoja backstagella 1980- ja 1990-luvuilla, mutta ilmeisesti hän on rauhoittunut 2000-luvulla.
Hoganin painityyli on vuosien mittaan yksinkertaistunut, ja häntä on kritisoitu painitaidoiltaan huonoksi. Hogan oli kyllä aikoinaan erittäin taitava hänen kokoisekseen mieheksi, mikä ilmeni mm. hänen Japanissa käydyistä otteluistaan. Hogan kuitenkin yksinkertaisti tyyliään heikon polvensa vuoksi. Toisaalta Hoganin ei tuolloin tarvinnut eikä edelleenkään tarvitse tehdä kovinkaan kummoisia liikkeitä saadakseen yleisön puolelleen. Hulk Hoganin tapauksessa on kyse enemmänkin hyvän show’n luomisesta ja yleisön sytyttämisestä kuin hienosta painista.. Hulk Hogan on tehnyt juuri sopimuksen TNA:n kanssa, ja hän toivoo fanien löytävän hänet TNA:sta.
Perhe
Terry Bollea meni naimisiin 18. joulukuuta 1983 Linda Claridgen (s. 24. elokuuta 1959) kanssa. Heillä on kaksi yhteistä lasta: tytär Brooke Hogan (s. 5. toukokuuta 1988) ja poika Nick Hogan (s. 27. heinäkuuta 1990). Vuoden 2007 loppupuolella Claridge haki eroa miehestään. Hulk Hogan avioitui Jennifer McDanielin kanssa Floridassa joulukuussa 2010. Pari haki eroa yhdessä lokakuussa 2021.
Hoganien elämästä kuvattiin vuosina 2005–2007 neljä kautta tosi-tv-sarjaa Hogan Knows Best (suom. Hurjat Hoganit). Vuodesta 2008 lähtien on kuvattu enemmän Brooke Hoganin elämään keskittyvää spinoff-sarjaa Brooke Knows Best.
Joubert
Joubert on seuraavien henkilöiden sukunimi:
Konferenssi
Konferenssi on tapahtuma, joka on yleensä järjestetty tutkimusta, koulutusta, kollegoiden tapaamista tai valikoidusta aiheesta keskustelemista varten.
Konferensseilla on yleensä enemmän tai vähemmän tiukasti järjestäjien suunnittelema aikataulu, jonka lomassa konferenssivieraat voivat myös tavata toisiaan. Yleensä mukaan on kutsuttu myös aiheeseen liittyviä puhujia, jotka pitävät luentomuotoisia esityksiä. Tapahtumaan voi liittyä myös paneelikeskustelu. Konferenssin järjestävänä tahona toimii yleensä yhdistys, yritys, julkaisu tai yksityishenkilö.
Konferensseja pidetään usein konferenssikeskuksissa tai hotelleissa, joissa on konferenssitiloja. Epäkaupallisia konferensseja järjestetään Suomessa varsin usein yliopistojen yhteydessä tai jopa näiden tiloissa.
Näitä kokoontumisia järjestetään ajoittain myös vapaamuotoisemmista aiheista. Esimerkkejä ovat roolipelaajien konferenssi Ropecon ja erinäiset animea käsittelevät konferenssit, joita myös kutsutaan usein ’Coneiksi’.
Kansojen liiga
Kansojen liiga on jalkapallon miesten maajoukkueturnaus, jota hallinnoi Euroopan jalkapalloliitto UEFA. Mukana Kansojen liigassa ovat jokainen UEFA:n 55:stä jäsenvaltiosta. Liigan ensimmäinen kausi järjestettiin kaudella 2018–2019. Kansojen liiga korvasi kansainväliset ystävyysottelut.
Pelitapa
Kansojen liigassa on neljä divisioonaa eli ”liigaa”, A–D, jotka sisältävät kaikki UEFA:n jäsenvaltiot. A-liigassa ovat UEFA-rankingin parhaimmat joukkueet ja D-liigassa huonoimmat. Jokaisessa liigassa on vielä neljä lohkoa, johon joukkueet arvotaan. A- ja B-liigoissa joukkueita on lohkoa kohden kolme, C-liigassa yhdessä lohkossa on kolme ja kolmessa neljä joukkuetta ja tasoltaan heikoimmassa D-liigassa on neljä joukkuetta jokaisessa lohkossa. Liigojen jokaisen lohkon huonoimmat putoavat yhtä divisioonaa alemmas, paitsi D-liigassa. C-liigassa myös huonoin kolmanneksi sijoittunut putoaa. Lisäksi jokaisen lohkon parhaimmat nousevat ylemmäs, paitsi A-liigassa, jonka neljän lohkon voittajat pääsevät Final Four -turnaukseen taistelemaan koko Kansojen liigan voitosta. Lohkovaihe käydään syys-marraskuussa. Final Four -turnaus, johon pääsevät A-liigan neljän lohkon voittajat, käydään kesäkuussa. Final Fourissa joukkueet pelaavat turnausmuotoiset pelit, eli välierät, pronssiottelun ja loppuottelun. Loppuottelun voittaja voittaa koko Kansojen liigan.
Muiden liigojen osalta voittajasta ei pelata. Lohkovoittajat nousevat suoraan ylempään liigaan seuraavalla Kansojen liiga -kaudelle. EM- tai MM-karsintojen jatkokarsintoja sen sijaan voidaan pelata Kansojen liigan perusteella muodostetun rankingin mukaisesti. Näin tapahtui esimerkiksi Kansojen liigan kaudella 2018-2019. Lähtökohtaisesti jatkokarsintaan osallistuvat Kansojen liigan lohkovoittajat, joita on yhteensä 16 maata. Mikäli joku lohkovoittaja on jo varmistanut paikkansa EM-kisoissa suoraan karsintojen kautta, sen paikan jatkokarsinnassa saa kyseisen liigan rankingissa seuraavana oleva maa. Näin kustakin neljästä liigasta vähintään yksi joukkue saa paikan seuraavissa EM-kilpailuissa. Jatkokarsinnoissa ei siis enää pelata Kansojen liigaa, vaan EM-karsintaa.
Suomen joukkue eli Huuhkajat on B-divisionassa.
Muutokset kaudelle 2020–2021
UEFA päätti muuttaa Kansojen liigan pelitapaa kaudelle 2020–2021. Jatkossa A-, B- ja C-liigoissa on kussakin 16 joukkuetta, jotka jaetaan neljän joukkueen lohkoihin. D-liigaan jää 7 joukkuetta, jotka jaetaan yhteen kolmen ja yhteen neljän joukkueen lohkoon.
Joukkueet
Kaikki UEFA:n 55 jäsenmaata osallistuvat UEFA Nations Leagueen.
Merien happamoituminen
280px|thumb|Hiilidioksidipitoisuuksien noususta johtuva merenpinnan arvioitu happamoituminen 1700-luvulta 1990-luvulle
Merien happamoituminen tarkoittaa merien pH-arvon pienenemistä, joka johtuu pääasiassa hiilidioksidin sitoutumisesta meriin ja osittain meriin satavista happosateista. Meret ovat luontaisesti lievästi emäksisiä, sillä meriveden pH on hieman yli 8, mutta korkea ilmakehän hiilidioksidipitoisuus voi laskea merien pH:ta voimakkaasti laajoilla alueilla.
Hiilidioksidin luonnollinen imeytyminen meriin lieventää ihmisperäisten hiilidioksidipäästöjen vaikutusta ilmastoon, mutta samalla happamoitumisesta on arvioitu seuraavan vaikutuksia muun muassa merien eliöstöihin, heijastavuuteen ja pilvisyyteen.
Hiilen kiertokulku
Ilmakehän kasvaneesta hiilidioksidipitoisuudesta seuraa, että meriveteen imeytyy yhä enemmän hiilidioksidia. Hiilidioksidin (CO2) ja veden (H2O) reagoidessa syntyvä hiilihappo (H2CO3) muodostaa edelleen bikarbonaatti- ja karbonaatti-ioneja (HCO3− ja CO32−). Reaktiossa vapautuu pH-arvoja laskevia oksoniumioneja (H3O+), jotka pienentävät meriveden pH-arvoa. Oksoniumionit voivat edelleen yhdistyä hydroksidi-ionien (OH-) kanssa hetkeksi tai pidemmäksi ajaksi, mikä vähentää merellisille eliöille tärkeän kalsiumkarbonaatin (CaCO3) muodostumista. Hiilidioksidia, happea ja muita kaasuja liukenee mereen aina.
Happamoituminen
Merien pintavesien happamuuden on arvioitu lisääntyneen 8,179:stä 8,104:ään (–0,075) aikavälillä 1751–1994. Meriveden odotetaan happamoituvan entisestään 7,949:ään (–0,230) vuoteen 2050 mennessä ja 7,824:ään (–0,355) vuoteen 2100 mennessä. Tämä vastaisi 100–150 % kasvua vetyionipitoisuudessa. Merien happamuuden muutoksista palautuminen kestää tuhansia vuosia.
Mahdolliset vaikutukset
Kaikista ihmisen kahden vuosisadan aikaisista hiilidioksidipäästöistä noin 40 % on imeytynyt meriin ja aiheuttaa happamoitumista. Kun meret happamoituvat, monien ekosysteemin kannalta tärkeiden organismien toiminta vaikeutuu. Tämän seurauksena kaloja, pieneliöitä ja nilviäisiä arvioidaan kuolevan sukupuuttoon. Esimerkkejä ovat korallit ja monien vedenelävien ravinto plankton. Merten happamoituminen vaikuttaa merten pilvisyyteen, heijastavuuteen ja äänen kulkuun vedessä.
Happamoitumisen luonnolliset torjujat
Merten happamoitumista torjuvat kalkkikiveä muodostavat kalsiumkarbonaatit, joita liukenee mereen luultavasti mikroskooppisten planktoneliöiden pintakerroksen alta. Myös luukalojen on ehdotettu tuottavan kalsiumkarbonaattia.
Baban biilit
Baban biilit (Babas bilar) on ruotsalaisen Rafael Edholmin ohjaama komediaelokuva vuodelta 2006. Se kertoo huono-onnisesta miehestä (Andreas Wilson), joka sekaantuu tyttöystävänsä (Sara Sommerfeld) isän (Georgi Stakov) hämäriin autokauppoihin ja katon maalaamiseen. Elokuvan sivuosissa on joukko suomalaisia nimekkäitä näyttelijöitä: Laura Malmivaara, Jarmo Mäkinen ja Peter Franzén.
Renault Rodeo
250px|thumb|Renault Rodeo 6 Renault Rodeo oli sarja avomallisia maastokäyttöön tarkoitettuja autoja, joita ACL (Ateliers de Construction du Livradois, myöhemmin Teilhol) valmisti Renault'lle vuosina 1970-1987. Rodeota tehtiin yhteensä kolme sukupolvea. Auton nimi oli aluksi ACL Rodeo ja nimeksi vaihtui Renault Rodeo heinäkuussa 1976. Auto oli etuvetoinen mutta siihen saattoi tilata myös Sinparin valmistaman nelivetojärjestelmän.
Rodeo 4 (1970-1981)
Alkuperäinen Rodeo 4 perustui Renault 4:n pakettiautoversioon, ja siinä oli 845 kuutiosenttimetrin moottori.
Rodeo 6 (1972-1981)
Vuonna 1972 esiteltiin toinen malli, nimeltään Rodeo 6. Se perustui edelleen Renault 4:n pakettiautoversioon, mutta siinä oli nyt Renault 6:n 1108 cm³ moottori. Vuonna 1979, Rodeo 6-mallia paranneltiin ja siihen tuli Renault 5:n 1289 cm³ moottori. Rodeo 4- ja Rodeo 6-malleja myytiin rinnakkain vuosina 1972-1981.
Rodeo (1981-1987)
Pienemmällä ja täysin uudella korilla varustettu uusi malli korvasi Rodeo 4- ja 6-mallit vuonna 1981, uuden mallin nimi oli yksinkertaisesti Rodeo. Nelivetoista, Rodeo Hoggar-nimistä mallia valmistettiin rajoitettu sarja vuonna 1984.
"Trafic" Rodeo
Rodeo-nimeä käytti myös Argentiinan Renault nimetäkseen paikallista versiota ensimmäisen sukupolven Renault Trafic-pakettiautosta.
Joan Hickson
Joan Hickson, OBE (5. elokuuta 1906 Kingsthorpe, Yhdistynyt kuningaskunta – 17. lokakuuta 1998 Colchester, Yhdistynyt kuningaskunta) oli brittiläinen näyttelijä, joka tuli 1980-luvulla kansainvälisesti tunnetuksi BBC:n tuottamasta televisiosarjasta Neiti Marple. Jo ennen sarjan mukanaan tuomaa julkisuutta hän oli tehnyt mittavan uran teatteri- ja elokuvanäyttelijänä Britanniassa ja Yhdysvalloissa.
Ura ja elämä
Joan Hickson syntyi 5. elokuuta 1906 Northamptonshiren Kingsthorpessa Keski-Englannissa. Kertomansa mukaan hän alkoi haaveilla näyttelijän urasta jo viisivuotiaana nähtyään Tuhkimon pantomiimiesityksenä. Hän opiskeli kolme vuotta Royal Academy of Dramatic Artissa Lontoossa ja teki ensiesiintymisensä teatterissa vuonna 1927 Lady Shorehamina näytelmässä His Wife’s Children. Seuraavana vuonna hän näytteli sisäkköä Henry Jamesin romaaniin perustuvassa näytelmässä The Tragic Muse lontoolaisessa Arts Theatressa ja neiti Mouldia P. G. Wodehousen kirjoittamassa komediassa Neitonen ahdingossa. Vähitellen hän vakiinnutti asemansa komediennena ja esiintyi usein keskiluokkaisena kotirouvana, hupsuna sukulaisena tai hieman yksinkertaisena sisäkkönä.
Hicksonin ensimmäinen elokuvarooli oli Jimmy Finlaysonin komediassa Trouble in Store (1933), jossa kaupan henkilökunta ottaa kiinni pahaa-aavistamattomat murtovarkaat. Uransa aikana hän esiintyi yli 50 brittiläisessä elokuvassa, mukaan lukien The Guinea Pig (1948), Uhkavaatimus (1950), Sepä vasta mies! (1952), Leivottiin lääkäri (1954), Kovassa pinteessä (1957) sekä useissa Carry On -sarjan komedioissa. Vuonna 1983 hän juhli 50-vuotista elokuvauraansa näyttelemällä Michael Winnerin ohjaamassa draamassa Nainen kuin paholainen.
Lukuisista elokuvarooleista huolimatta Hicksonin näyttelijän taidot pääsivät parhaiten esille teatterissa. Hänen teatteriuransa merkkiteoksiin kuuluivat The Guinea Pig (1946), Rain Before Seven (1949) ja Peter Nicholsin musta komedia Eräs päivä (1967), josta tehtiin myös Broadway-näytelmä (1968) ja elokuva (1970). Vuonna 1974 hän liittyi National Theatreen ja sai paljon arvostusta roolistaan Alan Ayckbournin näytelmässä Vieraita makuuhuoneessa, jonka Broadway-esityksestä hänet palkittiin Tony-palkinnolla (1979).
Aloittaessaan vuonna 1984 BBC:n tuottaman Neiti Marplen kuvaukset Hickson oli 78-vuotias ja tiettävästi vanhin televisiosarjan pääosaan kiinnitetty nainen. Sarjaa kuvattiin yhteensä 12 jakson verran kahdeksan vuoden aikana 1984–1992. Sen esitysoikeudet myytiin 32 maahan ja Hickson valittiin kaksi kertaa Bafta-ehdokkaaksi. Agatha Christie oli nähnyt vuonna 1946 Hicksonin esittävän neiti Prycea kirjoittamassaan jännitysnäytelmässä Hänet täytyy tappaa Lontoon West Endissä. Vaikuttuneena Hicksonin roolisuorituksesta Christie kirjoitti hänelle kirjeen, jossa toivoi hänen esiintyvän vielä jonain päivänä neiti Marplen roolissa.
Hickson sai vuonna 1987 Brittiläisen imperiumin upseerin arvonimen.
Hickson jäi eläkkeelle 86-vuotiaana omasta pyynnöstään. Hän menehtyi 17. lokakuuta 1998 Colchesterin sairaalassa 92-vuotiaana. Hän oli naimisissa lääkäri Eric Butlerin kanssa 1932–1967 tämän kuolemaan asti, ja he saivat kaksi lasta, pojan ja tyttären.
Teosto
alt=|pienoiskuva|150x150px|Teoston logo Säveltäjäin Tekijänoikeustoimisto Teosto r.y. on säveltäjien, sanoittajien, sovittajien ja musiikinkustantajien aatteellinen ja voittoa tavoittelematon tekijänoikeusjärjestö. Teoston tehtävänä on kerätä ja tilittää musiikintekijöille ja kustantajille korvaukset heidän musiikkinsa julkisesta esittämisestä ja tallentamisesta. Järjestö huolehtii myös, että musiikin käyttäjät saavat helposti luvat musiikin esittämiseen ja tallentamiseen.
Tekijällä tai muulla oikeudenhaltijalla, jota sopimuslisenssijärjestö ei suoraan edusta, on oikeus kieltää teoksen tai muun suojatun aineiston käyttö. Oikeudenhaltijoilla on mahdollisuus laskuttaa näin perityt korvaukset Teostolta kolmen vuoden kuluessa. Laskutuksen perusteeksi tarvittavia esityskertatietoja on riippumattoman tahon kuitenkin nykytilanteessa käytännössä mahdoton kerätä. Teoston asiakassopimuksen ehdot poissulkevat teoskohtaisen sopimisen. Säveltäjällä ei Teoston asiakkaana ole mahdollista esimerkiksi jättää jotain yksittäistä sävellystään tai asiakastaan Teoston oikeuksienhallinnan ulkopuolelle.
Teoston ylin päätöksentekoelin on jäsenkokous, joka valitsee Teoston hallituksen. Teostolla on hieman alle 800 päättävää jäsentä ja lähes 36 000 musiikintekijä- ja kustantaja-asiakasta. Teoston toimitusjohtajana on toiminut vuodesta 2018 Risto Salminen ja hallituksen puheenjohtajana on vuodesta 2011 säveltäjä Kim Kuusi. Teosto edustaa lähes 36 000:ta kotimaista ja lähes kolmea miljoonaa ulkomaista säveltäjää, sanoittajaa, sovittajaa ja musiikinkustantajaa. Musiikkia käyttäviä yrityksiä ja yhteisöjä Teostolla on asiakkaina yli 30 000.
Vuonna 2020 Teosto sai tekijänoikeuskorvauksia 65,6 miljoonaa euroa. Teoston itsensä kotimaasta keräämät korvaukset olivat 57,1 miljoonaa euroa. Tästä 55 % oli korvauksia radiosta ja TV:stä.
The Continental
”The Continental” on Con Conradin säveltämä ja Herb Magidsonin sanoittama musiikkikappale vuoden 1934 elokuvasta Continental – hupainen avioero. Laulun esittivät elokuvassa Ginger Rogers, Erik Rhodes ja Lillian Miles, ja se soitetaan Rogersin ja Fred Astairen tanssikohtauksessa. Kappale palkittiin seuraavana vuonna Oscar-palkinnolla vastaperustetussa parhaan laulun kategoriassa.
Robert I (Burgundi)
thumb|right|200px|Burgundin suoraan [[Kapetingit|Kapetinki-sukuun kuuluneiden herttuoiden vaakuna.]]
Robert I Vanha (1011 – 21. maaliskuuta 1076 Flery sur Ouche) oli Burgundin herttua vuodesta 1032 kuolemaansa asti. Robertin isä oli Ranskan kuningas Robert II Hurskas ja äiti Arlesin Constance. Kuningas Henrik I antoi Burgundin veljelleen Robertille niin sanottuna apanage-läänityksenä.
Isäänsä kuninkaana seurannut Henrik I oli Robertin veli. Ennen tuloaan Burgundin herttuaksi Robert kapinoi yhdessä veljensä Henrikin kanssa isäänsä vastaan. Pojat valtasivat muutaman linnan ja tekivät sen jälkeen rauhan. Seuraavana vuonna 1032 isänsä kuoleman jälkeen Robert osallistui kapinaan veljeään Henrikiä vastaan tavoitteenaan valtaistuimen saaminen omaan haltuunsa. Robertia tuki heidän äitinsä Constance d’Arles. Sota jatkui kahden veljeksen välillä kunnes rauha saatiin sovittua sillä ehdolla, että Robert luopui vaatimuksistaan valtaistuimeen. Tästä korvaukseksi hän sai Burgundin herttuakunnan.
Robert meni naimisiin ensimmäisen kerran Semurin Helien, Semurin ja Aremburgen herran tyttären kanssa vuonna 1033. Robertilla ja Heliellä oli viisi lasta:
Robertin ja Helien avioliitto mitätöitiin vuonna 1048 ja vielä samana vuonna hän solmi toisen avioliittonsa Anjoun Ermengarden (Blanche), Anjoun kreivin Foulque III:n Nerran ja tämän vaimon Hildegarde de Sundgaun tyttären kanssa. Toisen puolisonsa kanssa Robertilla oli yksi tytär:
Teosto
Teosto julkaisee Teostory-nimistä verkkolehteä.
Historia
Joukko suomalaisia musiikin tekijöitä ja kustantajia perusti yhdistyksen vuonna 1928 valvomaan oikeuksiaan.
Teoston toiminta
Teoston verkkosivujen mukaan:
Työnantajana
Teosto ilmoittaa verkkosivuillaan sen työntekijöiden toimivan "organisaation perustehtävän hyväksi: tavoitteena on mahdollistaa ammattimaisen suomalaisen musiikintekijän menestyminen."
Teoston toimitilat sijaitsevat Helsingin Kampissa, ja työntekijöitä on noin 70 henkeä. Teostolla on lisäksi kaksi aluevastaavaa eri puolilla Suomea.
Yksityisen kopioinnin hyvitysmaksu
Teoston rooli hyvitysmaksua keräävänä järjestönä päättyi 1.4.2015. Samalla tallennuslaitteiden ja -alustojen myyntihintoihin sisältynyt hyvitysmaksu kumottiin.
EU:n tekijänoikeusdirektiivi määrää, että tekijöiden tulee saada hyvitys teostensa yksityisestä kopioinnista. Varsinainen toteutus ja siitä päättäminen on jätetty kansalliselle tasolle päätettäväksi. Yksityisen kopioinnin hyvitys maksetaan valtion talousarvion määrärahasta ja asiaa hallinnoi opetus- ja kulttuuriministeriö.
Teostory
Teostory on Teoston verkkolehti, joka käsittelee musiikkialaa, tekijänoikeuksia ja musiikintutkimusta. Lehti on ilmestynyt vuodesta 1975. Lehden viimeinen painettu versio julkaistuun huhtikuussa 2014 jonka jälkeen se muuttui verkkolehdeksi. Lehden painettuja numeroita löytyy tällä hetkellä verkkolehden sivuilta.
Kritiikkiä
thumb|right|Teoston vaatimuksesta estetty video [[YouTubessa.]] Teostoa on kritisoitu sen nauttimasta monopoliasemasta oikeuksienhallinnassa. Kritiikkiä ovat esittäneet toisaalta oikeudenhaltijat, jotka ovat kaivanneet enemmän vapauksia omien teostensa käytöstä päättämiseen, ja toisaalta musiikkialan yrittäjät, joiden mukaan kilpailu toisi toimintaan tehokkuutta ja joustavuutta. Poptori Oy:n toimitusjohtajan Erkki Puumalaisen mukaan Teoston toiminta ei ole tarpeeksi läpinäkyvää eikä se toimi tarvittavan joustavasti eikä asiakaslähtöisesti. Myös Suomen Musiikintekijät ry:n Selvis-lehdessä on arvosteltu Teoston päätöksentekoprosessia ja tukisiirtojen kohdistuksia.
Vuonna 2008 Helsingin käräjäoikeus tuomitsi Teoston määräävän markkina-aseman väärinkäytöstä. Teosto valitti hovioikeuteen, joka vahvisti tuomion 2011. Tuomio koski toukokuun 2006 päätöstä, kun Teosto päätti yksipuolisesti muuttaa ravintoloiden ja huvipaikkojen musiikinesitysmaksuja.
Teostossa on mahdollista niin sanottu itsehallinnointisopimus, jota haetaan täyttämällä itsehallinnointihakemus ja jonka avulla esimerkiksi mainostuotantoon tehdyn musiikkikappaleen voi jättää Teoston hallinnan ulkopuolelle. Itsehallinnointisopimuksesta voi lukea lisää Teoston verkkosivuilta.
Juusto
pienoiskuva|Juustoja myynnissä torilla [[Baselissa, Sveitsissä.]] pienoiskuva|Perinteisiä juustonvalmistuksessa käytettäviä juustomuotteja suomalaisessa postimerkissä. Juusto on maidosta juoksettamisen ja maitohappokäymisen avulla valmistettu elintarvike. Juustot luokitellaan valmistustavan mukaan kypsytettyihin juustoihin ja tuorejuustoihin.
Juustossa on paljon proteiineja kypsytetyissä juustoissa yleensä myös paljon rasvaa. Juuston kovuus riippuu siitä, kuinka paljon siitä on poistettu maitoheraa.
Etymologia
Suomen kielen sana juusto on erittäin vanha laina, joka tulee kantagermaanin samaa tarkoittaneesta sanasta *justaz. Samasta lähteestä on myös nykyruotsin sana juustolle, ost, joka on siis suomen kielen sanan sukulaissana.
Valmistus
Juusto valmistetaan juustomassasta, jota saadaan maidosta erottamalla siitä hera eli neste. Maitona käytetään yleisimmin lehmän, vuohen tai lampaan maitoa, mutta myös muun muassa poron, vesipuhvelin, hirven ja kamelin maidosta voidaan tehdä juustoa. Yhteen juustokiloon käytetään yleensä noin kymmenen litraa maitoa. Maito pastöroidaan usein hygieniasyistä, mutta monen juuston valmistuksessa käytetään pastöroimatonta maitoa.
Lopuksi juusto kypsytetään säilyttämällä sitä säilytyshuoneessa haluttu aika. Kypsytystä jatketaan joitakin viikkoja tai yli vuodenkin ajan; pitkä kypsytys tekee juustosta voimakkaamman makuisen kuin lyhyt kypsytys. Kellarisäilytyksen aikana maitohappobakteerit kypsyttävät juustoa sisältäpäin.
Historia
Kaarle Suuri antoi keskiajalla luostareille tehtäväksi juuston valmistuksen muun maanviljelystoiminnan ohella. Tämän seurauksena juustontuotanto monipuolistui, ja papiston kirjoitustaidon myötä juustoreseptit säilyivät jälkipolville. Hansaliiton aikana 1200–1400-luvuilla hollantilaista juustoa kaupattiin Itämeren maihin, ja juustonvalmistuksen taito rantautui myös Pohjoismaihin. 1800-luvulla Ferdinand Cohn sai selville mikrobien osuuden juuston kypsymisessä, ja juustontuotanto tehostui kaikkialla.
Suomessa
Kypsytettyjen juustojen valmistus Suomessa alkoi 1850-luvun puolivälissä, kun Alexander von Daehn matkusti Keski-Euroopassa ja mieltyi emmentaljuuston makuun. Von Daehn rakennutti Sippolan hoviin juustolaa, ja palkkasi sinne juustomestariksi sveitsiläisen Rudolf Klossnerin. Klossnerin jälkeen Sveitsistä tuli Suomeen muitakin juuston valmistajia. Klossnerista tuli Suomen ensimmäinen valtiomeijeristi.
Ravintosisältö
Juustossa on paljon proteiineja ja yleensä myös paljon rasvoja. Se sisältää myös runsaasti kalsiumia, K2-vitamiinia, A-vitamiinia ja fosforia. Juustojen rasvapitoisuus vaihtelee suuresti. Täysrasvaisissa juustoissa rasvaa voi olla yli 40 %, mutta vähärasvaisissa juustoissa kuten raejuustossa alle 5 %. Joskus juustojen rasvapitoisuus ilmoitetaan osuutena kuivapainosta, jolloin rasvaisimpien juustojen rasvaprosentti voi nousta yli 60:n.
Kermajuustoissa on rasvaa vähintään puolet kuiva-aineesta. Täysrasvaiseksi juustoa kutsutaan, jos siinä on rasvaa 45 % tai enemmän. 3/4-rasvaisia ovat juustot, joissa on rasvaa 40 % tai enemmän. Puolirasvaisissa juustoissa rasvaa on 30 % tai enemmän, 1/4-rasvaisissa 20 % tai enemmän. Vähärasvaisissa eli laihoissa juustoissa rasvaa on alle 20 % ja hyvin vähärasvaisissa alle 10 %.
Terveysvaikutukset
Vuonna 2022 julkaistussa suomalaistutkimuksessa saatiin viitteitä siitä, että jokainen päivittäinen 50 gramman annos juustoa vähentää 20 prosentilla riskiä sairastua dementiaan. Koulutus- ja tulotason sekä elintapojen vaikutus sairastumisriskiin huomioitiin tuloksessa.
Säilytys ja käyttö
Juustoa säilytetään yleensä viileässä tai kylmässä, jotta se ei pilaantuisi. Arkijuustot, kuten edam, pidetään usein juustokuvussa kuivumisen estämiseksi. Juusto säilyy avattuna juustolaadusta riippuen muutamasta päivästä useisiin kuukausiin. Kypsytettyjen juustojen maku on parhaimmillaan huoneenlämpöisenä.
Tyypit
Juustoja voidaan luokitella eri tavoin, esimerkiksi maidon alkuperän, juuston rasvapitoisuuden, kovuuden tai kypsytystavan mukaan.
Erimaalaisia juustoja
Eri puolilla maailmaa valmistetaan hyvin erilaisia juustoja. Tässä listassa on satunnainen valikoima juustoja eri maista.
Kovuuden mukaan
Kovia juustoja ovat muun muassa parmesaani, Pecorino Romano, manchego ja cheddar. Puolipehmeiksi tai kiinteiksi juustoiksi luetaan muun muassa edam, emmental, gruyère ja gouda. Pehmeisiin juustoihin kuuluvat muun muassa Brie ja Port Salut.
Homejuustot
Homejuustoja ovat muun muassa roquefort, stilton, Aura, brie ja camembert.
Tuotanto ja kulutus maailmalla
Juusto on yksi tärkeimmistä maataloustuotteista maailmalla. Yhdistyneiden kansakuntien elintarvike- ja maatalousjärjestön mukaan vuonna 2004 maailmassa tuotettiin yli 18 miljoonaa tonnia juustoa. Suurin juuston tuottajamaa on Yhdysvallat, jonka osuus kaikesta juuston tuotannosta on 30 prosenttia.
Kreikassa syödään eniten juustoa henkilöä kohden. Fetajuusto käsittää kulutuksesta kolme neljäsosaa. Ranskan suosituimmat juustot ovat emmental ja camembert. Yhdysvalloissa juuston kulutus on kolminkertaistunut 1970-luvulta 2000-luvulle. Yhdysvaltojen suosituin juusto on mozzarella, mihin on osasyynä sen käyttö pizzajuustona.
Suunnistus
thumb|Suunnistaja ylittää ojaa. Suunnistus on urheilulaji, jossa kuljetaan maastossa tarkoituksena löytää karttaan merkityt rastit oikeassa järjestyksessä mahdollisimman nopeasti. Maasto voi olla rakentamatonta luontoa, esimerkiksi metsää tai rakennettua puistoa ja taajamaa. Kartan lisäksi suunnistamisen apuna voidaan käyttää kompassia.
Suunnistusrata on merkitty karttaan purppuraisella kolmiolla (lähtöpaikka), ympyröillä (rastipisteet) ja kahdella sisäkkäisellä ympyrällä (maali). Radan kiertojärjestys osoitetaan numeroin ja lähtöä, rastipisteitä ja maalia yhdistävällä purppuraisella viivalla. Maastossa rastipisteissä on yleensä kankaasta ommeltu, kolmisivuinen oranssi-valkoinen rastilippu. Rastilipun yhden sivun koko on 30 cm × 30 cm.
Historia
Nykymuotoisen suunnistuksen katsotaan alkaneen ruotsalaisesta 1800-luvun sotilaskoulutuksesta. Kilpasuunnistus alkoi Norjassa vuonna 1897. Suomessa ensimmäisen varsinaisen suunnistuskilpailun järjesti Helsingin IFK 1923, mutta vasta 1930-luvun alkupuolella suunnistus tuli laajemmin urheiluseurojen ohjelmaan. Ensimmäinen suomenmestaruuskilpailu järjestettiin Vihdissä 1935.
Suomen Suunnistusliitto, vuoteen 1959 Suomen Suunnistamisliitto, perustettiin 1945, samana vuonna Norjan kanssa. Ensimmäinen kansallinen lajiliitto oli perustettu Ruotsissa jo 1938, Tanskan seuratessa 1942. Kansainvälinen Suunnistusliitto (IOF) perustettiin 1961. Alusta alkaen mukana olivat Suomi, Ruotsi, Norja ja Tanska, sekä kuusi muuta maata. . Sittemmin Kansainväliseen Suunnistusliittoon on liittynyt kansallisia lajiliittoja kaikkiaan 75:stä maasta. Suomessa suunnistusliiton jäsenseuroja on kaikkiaan 329.
Kilpailumuodot
thumb|Alessio Tenani ja Fabien Pasquasy rastilla maailmancupin sprintin osakilpailussa Salossa. Maailmanmestaruuskisojen metsämatkojen lajeja ovat :
Sprinttimatkojen lajeja ovat :
Suomenmestaruuskilpailuissa ovat edellisten lisäksi :
Kilpailumatkojen ominaispiirteet määritellään lajisäännöissä. Reitin pituuden sijasta määritellään ohjeaika kilpailun parhaimmille, joka vaihtelee ikäluokittain ja pisimmillä matkoilla myös sukupuolittain. Miesten pitkän matkan ohjeaika mestaruuskilpailuissa on 90–100 minuuttia ja naisten 70–80 minuuttia ja erikoispitkän matkan ohjeaika on 1,8-kertainen pitkän matkan kisaan verrattuna. Keskimatkan ohjeaika on 30–35 minuuttia sukupuolesta riippumatta. Nuorten ja veteraanisarjoissa ohjeajat ovat lyhyempiä. Pitkän ja erikoispitkän matkan erityispiirteenä on fyysisen suorituskyvyn ja oikeiden reitinvalintojen korostuminen. Keskimatkalla korostuu tarkka suunnistus taidollisesti vaativalla radalla, kovassa vauhdissa. Sprinttisuunnistusta kutsuttiin aikaisemmin puistosuunnistukseksi, koska kilpailut pidettiin rakennetuissa puistoissa ja kortteleissa. Sprintti edellyttää jatkuvaa keskittymistä täydessä vauhdissa. Erityispiirteenä on oikeiden reitinvalintojen tekeminen nopeasti joka rastivälillä. Suorituksen tavoiteaika on 12–15 minuuttia.
Viestien ja yhteislähtökisojen, kuten SM-erikoispitkän, erityispiirre on taktikointi ja ryhmässä suunnistaminen. Yösuunnistus käydään pimeässä, jolloin maaston näkemiseen ja kartan lukuun käytetään otsavaloa. Partiosuunnistuksessa kilpaillaan muutaman hengen joukkueella, jolloin vain osa rasteista on kaikille kilpailijoille pakollisia.
Viestin ja partiosuunnistuksen lisäksi joukkuekilpailuna voidaan käydä myös esimerkiksi seuraottelu, jossa yksilöiden tulokset lasketaan yhteen joukkuetulokseksi.
Kilpasuunnistus
thumb|Kuntosuunnistus on luonnonläheinen harrastus.
Kuntosuunnistus
Suunnistus on suosittu kuntoilumuoto. Se sopii kaikenikäisille, sen harrastaminen on edullista eikä vaadi erityistaitoja. Kuntosuunnistaja selviää ilman kompassiakin.
Suunnistusseurat järjestävät eri puolilla maata ilta- ja kuntorasteja myös talvisin. Pientä maksua vastaan osallistuja saa kartan, jolta voi valita sopivan reitin (yleensä 1–10 kilometriä). Tarvittaessa saa opastusta.
Myös useissa kilpailuissa on mahdollisuus kuntosuunnistukseen, ja esimerkiksi Kainuun rastiviikolla tai Fin5-viikolla on avoimia sarjoja, jotka on tarkoitettu kuntosuunnistajille.
Kartta
Suunnistuskarttojen mittakaava on yleensä 1:10 000, sprintissä käytettävien karttojen mittakaava on 1:4 000 tai 1:5 000 ja opetuskarttojen 1:3 000 tai 1:5 000. Pidemmillä matkoilla, etenkin arvokilpailuissa mittakaava on usein 1:15 000. Käyräväli suomalaisissa suunnistuskartoissa on yleensä 5 metriä tai 2,5 metriä, sprintissä yleensä 2,5 metriä. Muitakin käyrävälejä on käytössä, joskin harvinaisina. Muualla kuin Suomessa käyräväli saattaa olla 2 metriä tai 4 metriä. Käyräväli on ilmoitettu kartassa mittakaavan vieressä. On huomattava, että käyräväli ei suunnistuskartassa ole aivan täsmällinen, sillä kartta pyritään tekemään sellaiseksi, millaisena suunnistaja sen kokee. Tämän takia joskus on käyräväliksi merkitty 3–5 metriä. Nykyään kartat ja ratasuunnitelmat tehdään tietokoneen avulla. Yleinen kartoitusohjelma on Ocad.
Rastit sijaitsevat luonnossa ja kartalla tunnistettavissa olevan paikan yhteydessä, esimerkiksi kiven sivussa, kukkulan päällä, notkossa tai jyrkänteen alla. Yksityiskohtaiset rastien sijaintipaikat selostavat rastinmääritteet on painettu joko kartalle tai ne ovat erillisellä rastinmääritelapulla. Maastossa rastit on merkitty valko-oransseilla rastilipuilla.
Rastilla käyntinsä suunnistaja todentaa leimaamalla. Alkuaikoina rasteja oli vähän ja jokainen niistä oli miehitetty rastin henkilökunnan merkitessä rastilla käyneet. Sittemmin siirryttiin erilaisiin mekaanisiin rastilla käynnin varmistuksiin, viimeisimpänä ns. pihtileimaus, jossa suunnistaja rei’itti pahvisen leimauskorttinsa reikäkuvion tuottavilla piikkipihdeillä. Nykyään on kilpailuissa käytössä elektroninen leimaus: suunnistajalla on mukanaan elektroninen leimauskortti, johon rastilla oleva leimasin merkitsee käynnin. Elektronisen leimauksen avulla suunnistajalle saadaan myös väliajat kaikilta rastiväleiltä. Suomessa on käytössä emit-leimausjärjestelmä ja kansainvälisesti yleisin on Sportident.
Leimausjärjestelmät
Nykyaikaisten sähköisten leimausjärjestelmien avulla on leimausten tarkistamisen lisäksi mahdollista saada selville suunnistuksen kokonaisaika sekä rastiväleillä kulunut aika. Tämä ominaisuutta hyödynnetään kuntosuunnistuksissa ja harjoituksissa. Kilpailuissa on kuitenkin erillinen ajanottojärjestelmä, joka perustuu lähtöpaikalla olevaan lähtökelloon ja maalissa tehtävään maalileimaukseen.
Sähköisen leimauksen edut vanhaan niin sanottuun pihtileimasimeen nähden ovat selvät: suunnistusradoista on mahdollista tehdä niin sanottuja ristiratoja, kilpailijat tai kuntosuunnistustapahtuman osallistujat saavat rastivälikohtaiset väliajat ja leimojen tarkastus tapahtuu yksiselitteisesti elektroniseen korttiin tallentuneeseen tietoon perustuen.
Tärkeimmät sähköiset leimausjärjestelmät ovat Emit ja Sportident. Suomessa käytetään lähes yksinomaan Emit-leimausjärjestelmää, joka otettiin käyttöön syksystä 1998 alkaen.
Ennen suoritusta kilpailijan kortilla olevat tiedot tyhjennetään. Suorituksen jälkeen kortilla olevat tiedot siirretään tietokoneelle tai sitä varten tehdylle erityiselle purkulaitteelle. Purkulaitteessa voi olla myös lämpökirjoitin, jolla voidaan tulostaa väliaikatiedot heti maaliintulon jälkeen.
Järjestelmien eroja
Emit-järjestelmässä sekä kortissa että rastileimasimessa on pitkäkestoinen paristo. Siltä varalta, että elektroninen leimaus ei toimi, Emit-korttiin voidaan laittaa pahvinen varmistuskortti, johon leimasimessa oleva piikki tekee reiän korttia leimatessa. Emit-kortilla on oma ajanottonsa, joka käynnistyy, kun kortti nollataan lähdössä. Rasteille tehtävät leimaukset kirjataan talteen suhteellisina aikoina lähdöstä. Vain nollausleimasimessa on Emit-järjestelmässä valomerkki.
Sportident-järjestelmässä mukana kuljetettava kortti on Emit-korttia pienempi, eikä siinä ole omaa virtalähdettä. Tämän takia rastileimasimissa tulee olla oikea kellonaika, jotta väliaikatiedot saadaan talteen. Leimaukseen tarvittavan energian kortti saa rastileimaimesta, jossa on vaihdettavat akut. Rastileimasin antaa leimauksen yhteydessä joko valo- tai äänimerkin tai molemmat. Sportidentsta puuttuu Emitin pahvikorttia vastaava tapa leimauksen varmistusmenetelmänä. Sportidentistä on julkaistu useita versioita ja vanhimmat leimasimet eivät ole yhteensopivia uusimpien kilpailukorttien kanssa.